CELEX: 32015R2197
Language: sk
Date: 2015-11-27 00:00:00
Title: Vykonávacie nariadenie Komisie (EÚ) 2015/2197 z 27. novembra 2015, ktorým sa stanovujú vykonávacie technické predpisy, pokiaľ ide o úzko korelované meny v súlade s nariadením Európskeho parlamentu a Rady (EÚ) č. 575/2013 (Text s významom pre EHP)

28.11.2015   
            
            
               SK
            
            
               Úradný vestník Európskej únie
            
            
               L 313/30
            
         VYKONÁVACIE NARIADENIE KOMISIE (EÚ) 2015/2197
   z 27. novembra 2015,
   ktorým sa stanovujú vykonávacie technické predpisy, pokiaľ ide o úzko korelované meny v súlade s nariadením Európskeho parlamentu a Rady (EÚ) č. 575/2013
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (1), a najmä na jeho článok 354 ods. 3,
   keďže:
   
               (1)
            
            
               V rámci štandardizovaného prístupu k trhovému riziku môžu inštitúcie spĺňať nižšie požiadavky na vlastné zdroje pre devízové riziko voči spárovaným pozíciám v dvoch menách, ak sú považované za „úzko korelované“ v súlade s metodikou stanovenou v článku 354 ods. 1 nariadenia (EÚ) č. 575/2013.
            
         
               (2)
            
            
               Pri uvádzaní úzko korelovaných mien by sa mal uplatňovať štandardný trhový postup prepočítania maximálnej straty počas 10 dní na jednodňovú maximálnu stratu, a to vydelením maximálneho menového pohybu vo výške 4 % druhou odmocninou z 10. Prahová hodnota maximálnej dennej zmeny hodnoty v rámci menového páru by sa preto mala stanoviť na 1,265 %.
            
         
               (3)
            
            
               Denné menové pohyby v percentách by sa mali určiť ako rozdiel medzi prirodzenými logaritmami hodnoty menových párov podľa pozorovaní počas dvoch po sebe nasledujúcich dní.
            
         
               (4)
            
            
               Absolútna hodnota výslednej percentuálnej hodnoty by sa mala porovnať s prahovou hodnotou maximálnej dennej zmeny hodnoty v rámci menového páru vo výške 1,265 %. Každá hodnota presahujúca túto prahovú hodnotu by sa mala považovať za porušenie 4 % maximálnej straty počas 10 dní.
            
         
               (5)
            
            
               Je potrebné určiť maximálny počet prijateľných strát, aby sa menové páry, ktoré takúto hranicu presahujú, nepovažovali za korelované v súlade s článkom 354 nariadenia (EÚ) č. 575/2013. Okrem toho by sa v rámci výpočtu maximálneho počtu prijateľných strát mali zohľadniť dlhé aj krátke pozície v cudzej mene. Počet povolených porušení by sa mal zaokrúhliť smerom dolu a zodpovedajúcim spôsobom by sa mal maximálny počet porušení stanoviť na sedem porušení maximálnej straty počas predchádzajúcich troch rokov a na 65 porušení maximálnej straty počas predchádzajúcich piatich rokov.
            
         
               (6)
            
            
               V článku 354 ods. 1 nariadenia (EÚ) č. 575/2013 sa stanovujú len nižšie požiadavky na vlastné zdroje vo vzťahu k pozíciám v „relevantných, úzko korelovaných menách“. V dôsledku toho by sa mali podľa kritérií na určenie úzko korelovaných mien posudzovať len tie páry výmenného kurzu, ktoré sú vytvorené kombináciou každej z rôznych mien členských štátov so zoznamom mien z tretích krajín relevantných pre finančné inštitúcie v Únii.
            
         
               (7)
            
            
               Niektoré ďalšie páry výmenných kurzov vrátane mien iba z tretích krajín by mali byť takisto súčasťou posúdenia vzhľadom na ich relevantnosť pre portfólia inštitúcií v Únii. Vzhľadom na požiadavky článku 354 ods. 1 nariadenia č. 575/2013 týkajúce sa relevantných období pozorovania by sa pri posudzovaní mien, ktoré sa majú zahrnúť do posúdenia, mali zohľadniť len tie meny, pre ktoré sú k dispozícii päťročné denné rady údajov z dôveryhodného zdroja.
            
         
               (8)
            
            
               V článku 354 ods. 4 nariadenia (EÚ) č. 575/2013 sa stanovuje osobitné zaobchádzanie pre menové páry, ktoré boli vytvorené z mien členských štátov zapojených do druhej etapy hospodárskej a menovej únie („ERM II“) voči mene euro a medzi sebou. Preto by sa páry zahŕňajúce uvedené meny nemali považovať za „relevantné“. Páry vytvorené z mien ERM II na jednej strane a inej meny než euro alebo inej meny ERM II na strane druhej by sa však mali považovať za „relevantné“.
            
         
               (9)
            
            
               Preto by sa mala posúdiť korelácia každého z menových párov vytvorených kombináciou mien stanovených v prílohe k tomuto nariadeniu.
            
         
               (10)
            
            
               S cieľom zabezpečiť istotu v prípade používania zoznamu úzko korelovaných mien, by sa tento zoznam mal neustále preskúmavať v súlade s článkom 29 ods. 1 písm. d) nariadenia Európskeho parlamentu a Rady (EÚ) č. 1093/2010 (2). Z rovnakých dôvodov by sa takéto preskúmanie malo vykonávať v pravidelných intervaloch a v rovnakom alebo približne rovnakom dátume(och) na ročnom základe, pokiaľ si vývoj na trhu nevyžaduje, aby sa takéto preskúmanie uskutočnilo výnimočne v rôznom čase.
            
         
               (11)
            
            
               Toto nariadenie vychádza z návrhu vykonávacích technických predpisov, ktoré Európsky orgán pre bankovníctvo predložil Komisii.
            
         
               (12)
            
            
               Európsky orgán pre bankovníctvo vykonal otvorené verejné konzultácie o návrhu vykonávacích technických predpisov, z ktorých toto nariadenie vychádza, analyzoval možné súvisiace náklady a prínosy a požiadal o stanovisko Skupinu zainteresovaných strán v bankovníctve vytvorenú v súlade s článkom 37 nariadenia (EÚ) č. 1093/2010,
            
         PRIJALA TOTO NARIADENIE:
   Článok 1
   Menové páry, ktoré spĺňajú požiadavky článku 354 ods. 1 nariadenia (EÚ) č. 575/2013, sú uvedené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 176, 27.6.2013, s. 1.
   
      (2)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, 15.12.2010, s. 12).
   
      PRÍLOHA
      
         Zoznam úzko korelovaných mien
      
      
         Časť 1 – Zoznam úzko korelovaných mien voči euru (EUR)
      
      albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), britská libra (GBP), chorvátska kuna (HRK), marocký dirham (MAD), rumunský lei (RON).
      
         Časť 2 – Zoznam úzko korelovaných mien voči dirhamu SAE (AED)
      
      angolská kwanza (AOA), kanadský dolár (CAD), čínsky jüan (CNY), britská libra (GBP), hongkonský dolár (HKD), libanonská libra (LBP), macauská pataca (MOP), peruánsky nový sol (PEN), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD).
      
         Časť 3 – Zoznam úzko korelovaných mien voči albánskemu leku (ALL)
      
      bosniansko-hercegovinská marka (BAM), bulharský lev (BGN), česká koruna (CZK), dánska koruna (DKK), chorvátska kuna (HRK), marocký dirham (MAD), rumunský lei (RON), euro (EUR).
      
         Časť 4 – Zoznam úzko korelovaných mien voči angolskej kwanze (AOA)
      
      dirham SAE (AED), čínsky jüan (CNY), hongkonský dolár (HKD), libanonská libra (LBP), macauská pataca (MOP), peruánsky nový sol (PEN), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD).
      
         Časť 5 – Zoznam úzko korelovaných mien voči bosniansko-hercegovinskej marke (BAM)
      
      albánsky lek (ALL), bulharský lev (BGN), česká koruna (CZK), dánska koruna (DKK), britská libra (GBP), chorvátska kuna (HRK), marocký dirham (MAD), rumunský lei (RON), euro (EUR).
      
         Časť 6 – Zoznam úzko korelovaných mien voči bulharskému levu (BGN)
      
      albánsky lek (ALL), bosniansko-hercegovinská marka (BAM), česká koruna (CZK), dánska koruna (DKK), britská libra (GBP), chorvátska kuna (HRK), marocký dirham (MAD), rumunský lei (RON), euro (EUR).
      
         Časť 7 – Zoznam úzko korelovaných mien voči kanadskému doláru (CAD)
      
      dirham SAE (AED), hongkonský dolár (HKD), macauská pataca (MOP), singapurský dolár (SGD), taiwanský dolár (TWD), americký dolár (USD).
      
         Časť 8 – Zoznam úzko korelovaných mien voči čínskemu jüanu (CNY)
      
      dirham SAE (AED), angolská kwanza (AOA), britská libra (GBP), hongkonský dolár (HKD), libanonská libra (LBP), macauská pataca (MOP), peruánsky nový sol (PEN), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD).
      
         Časť 9 – Zoznam úzko korelovaných mien voči českej korune (CZK)
      
      albánsky lek (ALL), bosniansko-hercegovinská marka (BAM), bulharský lev (BGN), dánska koruna (DKK), chorvátska kuna (HRK), marocký dirham (MAD), rumunský lei (RON), euro (EUR).
      
         Časť 10 – Zoznam úzko korelovaných mien voči dánskej korune (DKK)
      
      albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), britská libra (GBP), chorvátska kuna (HRK), marocký dirham (MAD), rumunský lei (RON), singapurský dolár (SGD).
      
         Časť 11 – Zoznam úzko korelovaných mien voči britskej libre (GBP)
      
      dirham SAE (AED), bosniansko-hercegovinská marka (BAM), bulharský lev (BGN), čínsky jüan (CNY), dánska koruna (DKK), hongkonský dolár (HKD), chorvátska kuna (HRK), libanonská libra (LBP), marocký dirham (MAD), macauská pataca (MOP), singapurský dolár (SGD), taiwanský dolár (TWD), americký dolár (USD), euro (EUR).
      
         Časť 12 – Zoznam úzko korelovaných mien voči hongkonskému doláru (HKD)
      
      dirham SAE (AED), angolská kwanza (AOA), kanadský dolár (CAD), čínsky jüan (CNY), britská libra (GBP), libanonská libra (LBP), macauská pataca (MOP), peruánsky nový sol (PEN), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD).
      
         Časť 13 – Zoznam úzko korelovaných mien voči chorvátskej kune (HRK)
      
      albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), dánska koruna (DKK), britská libra (GBP), marocký dirham (MAD), rumunský lei (RON), singapurský dolár (SGD), euro (EUR).
      
         Časť 14 – Zoznam úzko korelovaných mien voči juhokórejskému wonu (KRW)
      
      peruánsky nový sol (PEN), filipínske peso (PHP), singapurský dolár (SGD), taiwanský dolár (TWD).
      
         Časť 15 – Zoznam úzko korelovaných mien voči libanonskej libre (LBP)
      
      dirham SAE (AED), angolská kwanza (AOA), čínsky jüan (CNY), britská libra (GBP), hongkonský dolár (HKD), macauská pataca (MOP), peruánsky nový sol (PEN), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD).
      
         Časť 16 – Zoznam úzko korelovaných mien voči marockému dirhamu (MAD)
      
      albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), dánska koruna (DKK), britská libra (GBP), chorvátska kuna (HRK), rumunský lei (RON), singapurský dolár (SGD), thajský baht (THB), taiwanský dolár (TWD), euro (EUR).
      
         Časť 17 – Zoznam úzko korelovaných mien voči macauskej pataci (MOP)
      
      dirham SAE (AED), angolská kwanza (AOA), kanadský dolár (CAD), čínsky jüan (CNY), britská libra (GBP), hongkonský dolár (HKD), libanonská libra (LBP), peruánsky nový sol (PEN), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD).
      
         Časť 18 – Zoznam úzko korelovaných mien voči peruánskemu novému solu (PEN)
      
      dirham SAE (AED), angolská kwanza (AOA), čínsky jüan (CNY), hongkonský dolár (HKD), juhokórejský won (KRW), libanonská libra (LBP), macauská pataca (MOP), filipínske peso (PHP), singapurský dolár (SGD), thajský baht (THB), taiwanský dolár (TWD), americký dolár (USD).
      
         Časť 19 – Zoznam úzko korelovaných mien voči filipínskemu pesu (PHP)
      
      dirham SAE (AED), angolská kwanza (AOA), čínsky jüan (CNY), hongkonský dolár (HKD), juhokórejský won (KRW), libanonská libra (LBP), macauská pataca (MOP), malajzijský ringgit (MYR), peruánsky nový sol (PEN), singapurský dolár (SGD), thajský baht (THB), taiwanský dolár (TWD), americký dolár (USD).
      
         Časť 20 – Zoznam úzko korelovaných mien voči rumunskému lei (RON)
      
      albánsky lek (ALL), bosniansko-hercegovinská marka (BAM), bulharský lev (BGN), česká koruna (CZK), dánska koruna (DKK), chorvátska kuna (HRK), marocký dirham (MAD), euro (EUR).
      
         Časť 21 – Zoznam úzko korelovaných mien voči singapurskému doláru (SGD)
      
      dirham SAE (AED), angolská kwanza (AOA), kanadský dolár (CAD), čínsky jüan (CNY), dánska koruna (DKK), britská libra (GBP), hongkonský dolár (HKD), chorvátska kuna (HRK), juhokórejský won (KRW), libanonská libra (LBP), marocký dirham (MAD), macauská pataca (MOP), malajzijský ringgit (MYR), peruánsky nový sol (PEN), filipínske peso (PHP), thajský baht (THB), taiwanský dolár (TWD), americký dolár (USD).
      
         Časť 22 – Zoznam úzko korelovaných mien voči thajskému bahtu (THB)
      
      dirham SAE (AED), angolská kwanza (AOA), čínsky jüan (CNY), hongkonský dolár (HKD), libanonská libra (LBP), marocký dirham (MAD), macauská pataca (MOP), peruánsky nový sol (PEN), filipínske peso (PHP), singapurský dolár (SGD), taiwanský dolár (TWD), americký dolár (USD).
      
         Časť 23 – Zoznam úzko korelovaných mien voči taiwanskému doláru (TWD)
      
      dirham SAE (AED), angolská kwanza (AOA), kanadský dolár (CAD), čínsky jüan (CNY), britská libra (GBP), hongkonský dolár (HKD), juhokórejský won (KRW), libanonská libra (LBP), marocký dirham (MAD), macauská pataca (MOP), malajzijský ringgit (MYR), peruánsky nový sol (PEN), filipínske peso (PHP), singapurský dolár (SGD), thajský baht (THB), americký dolár (USD).
      
         Časť 24 – Zoznam úzko korelovaných mien voči americkému doláru (USD)
      
      dirham SAE (AED), angolská kwanza (AOA), kanadský dolár (CAD), čínsky jüan (CNY), britská libra (GBP), hongkonský dolár (HKD), libanonská libra (LBP), macauská pataca (MOP), peruánsky nový sol (PEN), filipínske peso (PHP), singapurský dolár (SGD), thajský baht (THB), taiwanský dolár (TWD).